La Policia Local de Burjassot torna a les aules
2025-07-24

Mentre el curs avança i, encara en el marc de la pandèmia, els centres educatius han aconseguit mantindre un clima aproximat a l’antiga normalitat, la Policia Local de Burjassot va tornar durant el mes de març passat a les aules per a reprendre el seu programa de xarrades de formació per als escolars, en col·laboració amb els col·legis interessats.

Així, en centres com Sant Miquel Arcàngel, La Fontaine, Miguel Bordonau, Les Sitges, El Pouet, Sant Joan de Ribera i Fernando de los Ríos, ja han rebut la visita dels agents de la PLB que, progressivament, van reprenent les seues xarrades formatives sobre educació viària (3r de Primària), animals de companyia (4t de Primària) o Internet i xarxes socials (5é i 6é de Primària)

Progressivament i més encara des que esclatara la pandèmia i el conseqüent confinament, els docents han detectat un augment dels problemes que genera l’abús o el mal ús de les xarxes socials entre els menors i és per això que demanden més classes de formació i prevenció sobre aqueix assumpte.